Salam. Bir sualım var. Uşaq azərbaycanda doğulub atası azərbaycan vətəndaşıdı anası isə ukrayna vətəndaşı uşağa doğum hakkında şəhadətnamə ukraynada almışıq indi azərbaycanda şəxsiyyət vəsiqəsi ala bilərik uşağa?
İlk olaraq şəxsin Azərbaycan Respublikasının vətəndaşlığına mənsubiyyətinə dair arayış əldə olunmalıdır. Bu arayışın verilməsi ilə bağlı istənilən “ASAN xidmət” mərkəzinə müraciət oluna bilər. 18 yaşa çatmayan şəxslərlə bağlı arayışın alınması üçün valideyn müraciət edir. Zəruri sənədlər: ərizə-anket2 ədəd ¾ ölçüdə rəngli fotoşəkil (beş yaşadək uşaqlar istisna olmaqla)tərcümeyi-hal (uşağın özü və ailə üzvləri haqqında ətraflı məlumat)doğum haqqında sənədin surəti (digər ölkədən alınıbsanotarial qaydada tərcümə və təsdiq olunmuş (müvafiq qaydada rəsmiləşdirilmiş) olmalıdır)valideynlərin şəxsiyyətini təsdiq edən sənədin surəti (müraciət edən valideynin şəxsiyyətini təsdiq edən sənədin əslini təqdim etməlidir). Şəxsin Azərbaycan Respublikasının vətəndaşlığına mənsubiyyətinin müəyyənləşdirilməsi ödənişsizdir. Sənəd 20 günü müddətində verilir. Bu müddət 20 günədək uzadıla bilər. Ətraflı məlumat əldə etmək üçün qeyd olunan linkə daxil ola bilərsiniz: https://asan.gov.az/az/service/asan-xidmetler/miqrasiya-xidmetleri/sexsin-azerbaycan-respublikasinin-vetendasligina-mensubiyyetinin-mueeyyenlesdirilmesi-ile-bagli-sorgularin-qebulu-ve-cavablandirilmasi